《题画虫鸟》
宋代·赵文

泥行郭索其神全，枯枝独抱吟风仙。
细腰追逐相后先，画眉双栖斗婵娟。
一鸣一止俱自然，老猴如鬼踞石边。
游蜂何为过其前，水禽伺鱼双眼穿。
久而无得倦欲眠，鸜之鹆之高树巅。
俯视螳臂为垂涎，之虫不作名利牵。
饮啄之外何所便，人生扰扰真可怜。
笑谈对面森戈鋋，王侯蝼蚁俱埃烟。
大年未可笑小年，世间唯有虫能天。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。